Argentum

Argentum"Argentum": Peter van der Krogt, "Elementa chemica" apud situm Elementymology & Elements Multidict. Nomen Latinum classicum est elementum chemicum metallicum transitionis cui sunt symbolum chemicum Ag (ex radice Indo-Europaea *arg- 'canus, fulgens') et numerus atomicus 47. In grege undecimo et periodo quinta systematis periodici ponitur. Eius massa atomica 107,87 valet (61 neutrones et 47 protones) et eius configuratio electronica notatur 4d105s1. Temperatura qua liquidum fit: 962 gradus Celsiani. Qua gas fit: 2212 gradus Celsiani. Massa per volumen: 10.53g/cm3. Gradus oxidationis solitus: +1.

Argentum est inlustre metallum transitionis, molle et album, quod maximam omnium elementorum conductivitatem electricam et maximam omnium metallorum conductivitatem thermalem habet. In naturá aut purum invenitur ('argentum nativum' satis rarum), aut in ligationibus metallicis cum auro aliisque metallis, aut in mineralibus sicut argentites et chlorargyrites. Plurimum argenti ex purgatione auri, cupri, plumbi, zinci nascitur.

Cum argentum in aere oxygenico exponitur res aeruginis similis in superficie metalli apparet. Eius superficies nigrum colorem inducere solet, ob sulphuris ligationemQuomodo argentum nigrum purgaveris.. Praeter argenti sulphidum inter composita argenti notanda sunt argenti nitras (AgNO3) et fluoridum (AgF) aliique sales. 

Proprietates
Argentum est ductile et malleo obsequens (auro aliquantulum durius) metallum rei nummariae monovalens, clarissimo albo nitore metallico praeditum, quod maiorem poliendi gradum accipere potest. Ei est maxima omnium metallorum conductivitas electrica, altior etiam cupro, sed pro usu generali in loco cupri in re electrica nimis carum. Contra hoc, 13,540 tonnae in electromagnetibus ad locupletandum uranium per secundum bellum mundanum (praecipue ob bellicam cupri egestatem) adhibebantur.... Exceptio huic fit in ingeniaria frequentiarum radiophonicarum, praecipue in frequentiis VHF et altioribus, ubi argento inductio late adhibetur.

 De usu humano 
Argentum metallum pretiosum diu aestimatur, et ad efficienda ornamenta, gemmas, utensilia sumptuosa (ergo nomen argentum pro vasis cenandi), et nummos adhibetur. Metallum argenteum hodie in contactibus et conductoribus electricis, speculis, et catalysi reactionum chemicarum adhibetur. Eius composita in pellicula photographica adhibentur, et dilutae nitratis argenti solutiones et alia composita argenti ut disinfectants et microbiocida adhibenturCélia Rohner, Morgane Ethgen-Bonnet, Marie-Christine Monteiro, Sandra Wisniewski, Laurence Beretz. "L’argent fait-il le bonheur ?Silver: the key to wound management?", Le Pharmacien Hospitalier, 2008: 147-154.. Cum autem antibiotica in eius locum pro multis in medicina usibus antimicrobialibus substitutae sunt, investigationes in potentiales clinicas persistunt.

 De re nummaria 
Metallum nobile nuncupatur argentum quia parum reagit et per saecula servatur. Praeterea ad res cotidianas fabricandas rarius et parum idoneum visum est. Itaque in re nummaria cito praevaluit: iam septimo saeculo a.C.n. sive auro mixtum sive purum in Lydia et a sexto saeculo in Graecia (drachmata). Romae aes diu praevaluit sed postquam denarius ex argento puro tertio saeculo a.C.n. exeunte in secundo bello Punico creatus est argentum ibi quoque praecipuum metallum monetale factum est. Sub imperatoribus Romanis ob penuriam iam a secundo saeculo p.C. pars argenti in nummis semper magis minuebatur. Usus argenti tamen per saecula non desiit. Hodie tamen quia pretium ipsius metalli multum variatur ita ut nonnumquam pondus metalli pretiosius quam nummi valor fiat (quod in Francogallia annis 1960 de nummis quinque Francorum accidit) argentum ad emissiones sumptuosas reservatur et metalla viliora in usu cotidiano tractantur.

 Notae 

Electrum (metallum)
Nummus argenteus
Denarius
Drachma
Ducatus (nummus)

Nexus externi

 Hoc elementum apud Patreon: periodic videos
Congeries rerum argentearum apud situm theodoregray.com
Institutum Argenteum apud situm silverinstitute.org
Pictura in Henrici Pniok congerie elementorum, apud situm pniok.de
Podcast (MP3) ex Royal Society of Chemistry Chemistry World: Silver
Societas Fabrorum Argenteorum Americanorum apud situm silversmithing.com
"Transport, Fate and Effects of Silver in the Environment," apud situm digital.library.wisc.edu

Categoria:Elementa chemica
Categoria:Conductores electricitatis
Categoria:Metalla nobilia
!
Categoria:Metalla transitionis
Categoria:Mineralia